ประกาศสำนักเลขาธิการคณะรัฐมนตรีประกาศสำนักเลขาธิการคณะรัฐมนตรีเรื่องการจัดระบบข้อมูลข่าวสารของสำนักเลขาธิการคณะรัฐมนตรี------------------ เพื่อให้การจัดระบบข้อมูลข่าวสารของสำนักเลขาธิการคณะรัฐมนตรีเป็นไปตามเจตนารม ณ์ของกฎหมายว่าด้วยข้อมูลข่าวสารของราชการและระเบียบว่าด้วยการรักษาความลับของทางราชการโดยให้หน่วยงานของรัฐ เจ้าหน้าที่ของรัฐและบุคคลทั่วไปมีโอกาสรับรู้ประเภทของข้อมูลข่าวสารที่สำนักเลขาธิการคณะรัฐมนตรีครอบครองอยู่และเพื่อเป็นประโยชน์ในการขอข้อมูลข่าวสารดังกล่าว จึงประกาศให้ทราบทั่วกัน ดังนี้ ข้อ๑ ให้ยกเลิกการจัดระบบข้อมูลข่าวสารของสำนักเลขาธิการคณะรัฐมนตรีที่ประกาศในราชกิจจานุเบกษา เล่ม ๑๑๔ ตอนพิเศษ ๑๒๒ ง วันที่ ๒๕ธันวาคม ๒๕๔๐ หน้า ๕๑ ข้อ๒ ข้อมูลข่าวสารที่อยู่ในความครอบครองของสำนักเลขาธิการคณะรัฐมนตรีที่เปิดเผยได้มีดังนี้ ๒.๑ข้อมูลข่าวสารที่จัดพิมพ์เพื่อประชาสัมพันธ์ หมายถึง ข้อมูลข่าวสารที่มุ่งประสงค์สื่อสารเพื่อส่งเสริมความเข้าใจและเผยแพร่เกี่ยวกับภารกิจของสำนักเลขาธิการคณะรัฐมนตรีและรัฐบาลโดยไม่จัดเก็บค่าใช้จ่ายหรือค่าธรรมเนียม เช่น ๒.๑.๑แผ่นพับโครงสร้างการจัดองค์การ อำนาจหน้าที่และวิธีการดำเนินงานของสำนักเลขาธิการคณะรัฐมนตรีและการประชาสัมพันธ์ต่าง ๆ ๒.๑.๒ข่าวสำนักเลขาธิการคณะรัฐมนตรี ๒.๑.๓นโยบายรัฐบาลที่ได้แถลงต่อรัฐสภาทุกรัฐบาล ๒.๑.๔สลค. สาร ๒.๒ข้อมูลข่าวสารที่จัดพิมพ์เพื่อส่งเสริมและเผยแพร่ความรู้ หมายถึง ข้อมูลข่าวสารที่เกี่ยวกับกฎหมาย มติคณะรัฐมนตรีเครื่องราชอิสริยาภรณ์และเรื่องที่เป็นความรู้ทางวิชาการซึ่งได้รวบรวมและเรียบเรียงขึ้นใหม่เพื่อเผยแพร่หรือจำหน่ายให้เป็นที่แพร่หลายแก่ประชาชน เช่น ๒.๒.๑หนังสือพระราชลัญจกร ๒.๒.๒หนังสือรัฐธรรมนูญแห่งราชอาณาจักรไทย ๒.๒.๓หนังสือเครื่องราชอิสริยาภรณ์ไทย ๒.๒.๔หนังสือเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ๒.๒.๕หนังสือการแต่งกายประดับเครื่องราชอิสริยาภรณ์ ๒.๒.๖หนังสือข้อพึงปฏิบัติในการเข้าเฝ้าทูลละอองธุลีพระบาท ๒.๒.๗หนังสือคณะรัฐมนตรีไทย ๒.๒.๘หนังสือมติคณะรัฐมนตรี (หนังสือเวียน) ประจำปี ๒.๒.๙แผ่นซีดีมติคณะรัฐมนตรี (หนังสือเวียน) ประจำปี ๒.๓ข้อมูลข่าวสารที่จัดไว้เพื่อใช้ราชการ หมายถึง ข้อมูลข่าวสารทางราชการของสำนักเลขาธิการคณะรัฐมนตรีและหน่วยงานอื่นของรัฐที่ได้มีไว้เพื่อการปฏิบัติงาน เช่น ๒.๓.๑หนังสือราชกิจจานุเบกษา ๒.๓.๒กฎหมาย กฎ ระเบียบที่สำนักเลขาธิการคณะรัฐมนตรีรับผิดชอบเช่น กฎหมายว่าด้วยเครื่องราชอิสริยาภรณ์ประเภทต่าง ๆและระเบียบการขอพระราชทานเครื่องราชอิสริยาภรณ์ ฯระเบียบสำนักเลขาธิการคณะรัฐมนตรีว่าด้วยข้อมูลข่าวสารของราชการ ระเบียบสำนักนายกรัฐมนตรีว่าด้วยการเสนอเรื่องต่อคณะรัฐมนตรี ๒.๓.๓มติคณะรัฐมนตรีและเรื่องทั่วไปซึ่งดำเนินการเสร็จแล้วและเป็นเรื่องที่ไม่มีชั้นความลับ หรือยกเลิกชั้นความลับแล้ว ๒.๓.๔สารบัญรายชื่อเรื่องประมวลมติคณะรัฐมนตรีและสรุปสาระสำคัญของประมวลมติคณะรัฐมนตรีแต่ละเรื่องที่ไม่มีชั้นความลับ ๒.๓.๕.ข้อมูลสถิติการประชุมคณะรัฐมนตรีรายเดือน ๒.๓.๖ หนังสือเวียนของหน่วยงานของรัฐ ๒.๓.๗ คำวินิจฉัย การตีความของหน่วยงานของรัฐ คณะกรรมการตามกฎหมาย และตามมติคณะรัฐมนตรี ๒.๓.๘ เอกสารประวัติศาสตร์ ๒.๓.๙หนังสือผลงานของรัฐบาล ๒.๓.๑๐ หนังสือรายงานประจำปีของสำนักเลขาธิการคณะรัฐมนตรี ๒.๓.๑๑ สมุดรายนามคณะรัฐมนตรี ๒.๓.๑๒ หนังสือคู่มือการปฏิบัติงานหรือหนังสือโครงการสัมมนาฝึกอบรมดูงานของสำนักเลขาธิการคณะรัฐมนตรี ๒.๓.๑๓ หนังสือรายงานแสดงผลการดำเนินการของคณะรัฐมนตรีตามแนวนโยบายพื้นฐานแห่งรัฐ ๒.๓.๑๔ เรื่องที่นำเสนอไปยังรัฐสภาแล้ว และไม่มีชั้นความลับ ข้อ๓ ข้อมูลข่าวสารที่อยู่ในความครอบครองของสำนักเลขาธิการคณะรัฐมนตรีที่ไม่ต้องเปิดเผยตามพระราชบัญญัติข้อมูลข่าวสารของราชการและระเบียบว่าด้วยการรักษาความลับของทางราชการ เช่น ๓.๑มติคณะรัฐมนตรีและเรื่องอื่นที่ยังคงชั้นความลับไว้ ๓.๒ระเบียบวาระการประชุมคณะรัฐมนตรี รายงานการประชุมคณะรัฐมนตรีและรายงานการประชุมคณะกรรมการรัฐมนตรีที่คณะรัฐมนตรีแต่งตั้งและอยู่ในความรับผิดชอบของสำนักเลขาธิการคณะรัฐมนตรี ๓.๓เรื่องที่เสนอคณะรัฐมนตรีตามระเบียบสำนักนายกรัฐมนตรีว่าด้วยการเสนอเรื่องต่อคณะรัฐมนตรี พ.ศ. ๒๕๓๑ และที่แก้ไขเพิ่มเติมและเรื่องอื่นที่อยู่ระหว่างขั้นตอนการดำเนินการของสำนักเลขาธิการคณะรัฐมนตรีที่ยังไม่แล้วเสร็จ ๓.๔ข้อมูลข่าวสารส่วนบุคคล เช่น ๓.๔.๑ประวัติรัฐมนตรีและข้าราชการการเมืองอื่น ๓.๔.๒ประวัติข้าราชการ ลูกจ้างของสำนักเลขาธิการคณะรัฐมนตรี ๓.๔.๓ประวัติข้าราชการ เจ้าหน้าที่ของหน่วยงานต่าง ๆ หรือกรรมการที่ต้องนำเสนอคณะรัฐมนตรี ๓.๔.๔ประวัติบุคคลที่สำนักเลขาธิการคณะรัฐมนตรีได้นำความกราบบังคมทูล ฯ ๓.๔.๕สำนวนการสอบสวนตามข้อ ๓.๔.๒ หรือสำนวนการสอบสวนข้าราชการประเภทต่าง ๆ ที่ต้องนำเสนอคณะรัฐมนตรี ข้อ๔ ประกาศฉบับนี้ให้ใช้บังคับตั้งแต่วันประกาศในราชกิจจานุเบกษา เป็นต้นไป ประกาศณ วันที่ ๒๑ มกราคม พ.ศ. ๒๕๔๕ วิษณุ เครืองาม เลขาธิการคณะรัฐมนตรี[รก.๒๕๔๕/พ๖ง/๗/๒๓ มกราคม ๒๕๔๕] พรพิมล/แก้ไข ๑๓/๖/๔๕ (B+A)C